**ПРIЈЕДЛОГ ОДРЕДБЕ**

Члан 121ф.

(Кривично дјело)

(1) Одговорно лице у привредном друштву или другом субјекту привредног пословања које има својство правног лица или предузетник који у поступку јавне набавке поднесе понуду засновану на лажним подацима, или поднесе понуду утемељену на забрањеном договору између привредних субјеката, или се на недозвољен начин договара са осталим понуђачима, или предузме друге противправне радње у намјери да тиме утиче на доношење одлука уговорног органа у било којој фази поступка јавне набавке, казниће се казном затвора од шест мјесеци до пет година и новчаном казном.

(2) Ако је кривичним дјелом из става (1) овога члана прибављена знатна имовинска корист или је проузрочена знатна штета, или је дијело учињено у поступку јавне набавке чија је вриједност већа од 1.000.000 КМ, починилац ће се казнити казном затвора од једне до десет година и новчаном казном од 1.000,00 КМ до 5.000,00 КМ.

(3) За кривична дјела из ст. (1) и (2) овог члана казниће се правна особа новчаном казном у износу од 5.000 КМ до 50.000,00 КМ.

(4) Починилац који добровољно открије да се понуда заснива на лажним подацима или нанедозвољеном договору са осталим понуђачима, или да је предузео друге противправне радње у намјери да утиче на доношење одлука наручиоца прије него што он донесе одлуку о избору понуде, може се блаже казнити или ослободити од казне.

(5) Службена и/или одговорна особа у уговорном органу која у поступку јавне набавке погодује, или да налог другом службеном лицу да погодује једном од привредних субјеката прилагођавањем услова јавне набавке или склопи уговор с понуђачем чија је понуда у супротности с условима из тендерске документације, казниће се казном затвора од шест мјесеци до пет година и новчаном казном од 1.000,00 КМ до 5.000,00 КМ.

(6) Ако је кривичним дјелом из става (5) овог члана прибављена знатна имовинска корист или је проузрочена знатна штета, или је дијело учињено у поступку јавне набавке чија је вриједност већа од 1.000.000 КМ, починилац ће се казнити казном затвора од једне до десет година и новчаном казном од 1.000,00 КМ до 5.000,00 КМ.

(7) Казном из става (1) овога члана казниће се службена или одговорна особа која искористи положај или овласт, или прекорачи овласти или не обави дужности, а изврши погодовање у давању, преузимању или уговарању послова за своју дјелатност или дјелатност особа с којима је интересно повезана.

Члан 121г.

(Надлежност за вођење кривичног поступка)

За вођење поступка за кривична дјела утврђена овим законом надлежан је Суд БиХ.

**ОБРАЗЛОЖЕЊЕ ОДРЕДБЕ КРIВIЧНО ДЈЕЛО**

**Члан 121ф. став 1-3.**

Потреба инкриминације је досадашња пракса тржишног такмичења у поступцима јавне набавке. Евидентно је да је у пракси присутна појава у одређеним поступцима смањеног броја понуђача, достављања лажних података, подјела тржишта, фиктивне понуде да међусобно понуђачи склапају договоре посве фингирајући конкурсе за добијање уговора о јавним набавкама, договарају око снижавања цијена чиме друге понуђаче изгурају из поступка јавне набавке нарушавајући конкуренцију, изненадно одустајање од понуде, различите цијене на различитим мјестима што у својој основи има преварни циљ односно прихватање понуде која се заснива на забрањеним договорима или лажним подацима. Починилац је особа која је доставила понуду у поступку јавне набавке. Облик кривње је умишљајни-долус јер починитељ поступа са одређеним циљем који је да се понуда прихвати у овим случајевима нема позивања на заблуду јер се учесници у поступку јавне набавке не могу позвати на непознавање Закона о јавним набавкама. Суштина наведеног кривичног дјела је да је исто почињено без обзира да ли је остварен криминални циљ јер је дјело довршено достављањем такве у суштини неправилне и незаконите понуде.

**Члан 121ф. став 4-6.**

Потреба инкриминације је досадашња пракса прилагођавања техничких спецификација и услова у поступцима јавне набавке. Карактеристика овог дјела је договор службене или одговорне особе уговорног органа и понуђача да се техничким или другим условима у тендерској документацији погодује одређеном понуђачу на начин да само тај понуђач може испунити услове или ако службена или одговорна особе уговорног органа да налог другом службеном лицу да погодује одређеном понуђачу. Други дио се односи на склапање уговора са понуђачем чија понуда не испуњава услове из тендерске документације. Радња наведног дјела може се утврдити поређењем понуде и тендерске документације, посебно анализом кроз жалбене поступке пред КРЖ. (Набавке уређаја и опреме, техничкој и функционалној спецификацији те приоритетима и потреби за таквим уређајима и опремом). Радња је погодовање односно прилагођавање услова, а прати је искориштавање положаја или овласти починиоцу су неко из круга уговорног органа и дјело је умишљајно. Да наведно дјело не би залазило у кривично дјело злоупотребе положаја и овлаштења нема намјеру стицања користи или проузрочења штете јер ако се дјелом себи или другој особи прибави корист или другоме проузрочи штета, починитељ ће одговарати за кривично дјело злоупотреба положаја и овлаштења. Други дио одредбе је доведен у везу са сукобом интереса.

**Члан 121г**. Надлежност за вођење поступка додјељена је Суду БиХ.